als_Latn dik_Latn sag_Latn
Në harkun kohor 2012- 2013, ndërmarrja e Ujësjellës- Kanalizimeve Tiranë nuk ka faturuar më shumë se 104 mijë metra kub ujë, duke i shkaktuar arkës së shtetit një arkëtim të munguar që i kalon 5 milionë dollarët. Treguesit vijnë përmes raportit të Kontrollit të Lartë të Shtetit, i cili ka publikuar raportin e kësaj ndërmarrjeje për dy vitet e shkuara.
“Për vitin 2012, nga sasia totale e ujit të prodhuar në sistem për 104,718,787 m3 nuk janë faturuar 50,428,787 m3, e cila e vlerësuar me kosto prodhimi për njësi (për 5.512 lekë/ m3), rezulton në shumën 277,9 milionë lekë (afërsisht 2.7 milionë dollarë). Për vitin 2013, nga sasia e ujit të prodhuar në sistem për 108,912,439 m3 nuk janë faturuar 53,758,716 m3 ujë, vlerësuar me kosto prodhimi për njësi (për 4.677 lekë/m3), rezulton me shumën 251.42 milion lekë (rreth 2,5 milionë dollarë)”, thekson në raport Kontrolli i Lartë i Shtetit.
Sipas KLSH-së, kjo vlerë është e ardhur e munguar në rezultatin financiar të shoqërisë, me ndikim të drejtpërdrejtë në performancën e treguesve ekonomikë e financiarë të shoqërisë, duke ngarkuar me përgjegjësi strukturat drejtuese të shoqërisë, të cilat nuk kanë menaxhuar si duhet të gjithë procesin që nga prodhimi i ujit deri te konsumatori i fundit.
HUMBJET NË RRJET
Nga ana tjetër, KLSH konkludon në raport se treguesit e performancës të shoqërisë për raportet prodhim- furnizim-shpërndarjefaturim dhe faturim-arkëtim janë realizuar më të ulëta në krahasim me treguesit e planifikuar, për arsye se, megjithëse sasia e ujit të prodhuar është me tejkalim në masën 5% në krahasim me planin, kjo gjë nuk ka dhënë efekte pozitive në të ardhura, pasi totali i ujit të faturuar kanë rënë në masën 9% në krahasim me planifikimin.
als_Latn als_Latn als_Latn als_Latn als_Latn